Lillestrøm ble i 2008, 2010, 2012, 2014 og 2016 av Syklistenes Landsforening kåret til Norges beste sykkelby. Skedsmo kommune (nå en del av Lillestrøm) hadde et godt sammenhengende sykkelveinett, og promoterte dette blant annet gjennom et eget sykkelkart og tilbud om sykkelruter for nedlasting til GPS. For å bedre syklistenes fremkommelighet, innførte kommunen også egne unntak for syklister på enkelte enveiskjørte veier.